דוד עקוב

דוד עקוב הוא דיפלומט ישראלי המכהן כשגריר ישראל בדנמרק.

ביוגרפיה
עקוב נולד בישראל. הוא בעל תואר ראשון בהיסטוריה של המזרח התיכון מהאוניברסיטה העברית בירושלים ותואר שני במחשבה מדינית ומדע המדינה מהאוניברסיטה העברית.

ב-1985 החל לעבוד במשרד החוץ. בשנים 1989 עד 1991 שירת כסגן הקונסול הכללי בקונסוליה הישראלית באטלנטה שבארצות הברית. בשנים 1993–1995 ריכז את קורס הצוערים של משרד החוץ. ב-1995 עד 2000 שירת בשגרירות ישראל בוושינגטון כאיש הקשר של ישראל עם הקונגרס של ארצות הברית. ב-2001 מונה לראש מחלקת צפון אמריקה 3 (המחלקה לענייני הקונגרס של ארצות הברית במשרד).

באוגוסט 2004 מונה לקונסול כללי של ישראל בסן פרנסיסקו. בשנים 2008 עד 2014 כיהן כראש חטיבה וסגן ראש המרכז למחקר מדיני. באוגוסט 2014 מונה לקונסול כללי של ישראל במומבאי שבהודו.

ב-2017 מונה למנהל המרכז למחקר מדיני. ב-2021 מונה לשגריר ישראל בדנמרק.

עקוב נשוי לתמר והם הורים לשלושה.

ראשי המרכז למחקר מדיני
דיפלומטים ישראלים
קונסולי ישראל בסן פרנסיסקו
שגרירי ישראל בדנמרק